Steinberg

Steinberg on perekonnanimi, saksa ja Aškenazi juudi päritolu (tõlkes kivimägi).

Statistika
2022. aasta 1. jaanuari seisuga oli Eestis perekonnanimi Steinberg 213 inimesel: 86 mehel ja 127 naisel. Perekonnanimede levikult on Steinberg meeste puhul 1013. kohal ja naiste puhul 661. kohal.

Steinberg oli levinumaks nimeks vanuserühmas 80–84 aastat, kus seda oli 10 000 elaniku kohta 1,92. Perekonnanimi Steinberg oli kõige sagedasem Saare maakonnas, kus seda nime kandis maakonna 10 000 elaniku kohta keskmiselt 4,76 inimest.Statistikaamet. Rahvastikuregister (vaadatud 12.05.2022)

19. sajandi algul pandi pärisorjusest vabastamise käigus talupoegadele perekonnanimi Steinberg eri mõisavaldades Eestimaa ja Liivimaa maakondades kokku 28 korral.Rahvusarhiiv. Onomastika andmebaas. Nimede panemine: (algne nimekuju): Steinberg.

1930. aastate nimede muutmise kampaania käigus vahetati Eestis perekonnanime Steinberg 167 korral; uuteks võetud nimedeks olid Kivimäe neljakümne kaheksal juhul, Kivimägi kahekümne ühel juhul, Rajamäe ja Saarse neljal juhul, Kivine kolmel, Kivimaa, Kiviväli, Laanes, Rehtla, Salumäe, Silm, Suurkivi ja Sinisoo kahel juhul, lisaks Arumäe, Kaasikmäe, Kaljundi, Kivirand, Kivisalu, Müür, Nõmmekivi, Salukivi jtRahvusarhiiv. Onomastika andmebaas. Nimede eestistamine: (vana nimekuju): Steinberg. 

Uueks perekonnanimeks valiti Steinberg kahel korral, kui loobuti nimedest Schneider ja Teinberg.Rahvusarhiiv. Onomastika andmebaas. Nimede eestistamine:(uus nimekuju): Steinberg.

Nime kandjaid
Arnold Steinberg (Kivimäe), eesti sõjaväelane (1916–1945)
August Steinberg, eesti sõjaväelane (1894–1941)
Bernhard Steinberg, eesti vaimulik (1872–1948)
Egon Steinberg (Saaristu), eesti kergejõustiklane (1894–1968)
Johannes Steinberg, eesti puidutööstur (1888–?)
Julius Steinberg (Raev), eesti sõjaväelane (1897–?).
Nils Mattias Steinberg, eesti näitleja (1994–) 
Roman Steinberg, eesti maadleja (1900–1939)
Wilhelm Steinberg, eesti pagaritööstur (1866–1933)

 Viited 

Välislingid


Kategooria:Eesti perekonnanimed